# data[].attributes.headline
NUR SYAMIN AIMI BINTI MOHD IZZUDDIN AM2408016285

# data[].attributes.subject
NUR SYAMIN AIMI BINTI MOHD IZZUDDIN AM2408016285

# data[].attributes.attachment_link.title
Ejen Ali The Movie - Official Trailer #1

# data[].attributes.body
Setelah direkrut secara tidak sengaja sebagai perisik, Ejen Ali yang berusia 12 tahun kini semakin cergas dalam peranannya untuk agensi rahsia iaitu Meta Advance Tactical Agency (M.A.T.A.) dalam misi melindungi kota futuristik Cyberaya dari ancaman luar. Ali terkejut apabila mengetahui bahawa dia bukan lagi satu-satunya penguasa peranti Infinity Retinal Intelligence System (I.R.I.S.), kerana M.A.T.A. kini telah meningkatkan ke I.R.I.S. NEO untuk semua agen M.A.T.A.. Ketika penemuan baru itu membawa Ali kepada persoalan mengenai kedudukannya dan kegunaannya kepada M.A.T.A., dia didatangi oleh seseorang yang mendakwa tahu mengenai hal peribadi yang mengejutkannya. Dengan mempertaruhkan kesetiaannya kepada M.A.T.A., Ejen Ali perlu mengejar masa dan keadaan untuk membongkar hubungan misteri ini.

# data[].attributes.body
Konflik mula timbul apabila Ali mendapat tahu bahawa dia bukanlah satu-satunya ejen yang boleh mengawal gajet istimewa (IRIS - Infinity Retinal Intelligence System). Gajet tersebut telah naik taraf menjadi IRIS Neo, gajet yang boleh dikawal serta digunakan oleh ejen-ejen lain.

Inovasi baru ini dipersoalkan oleh Ali apabila dia merasa terpinggir dan kedudukannya sebagai ejen istimewa MATA tergugat. Pada saat itu, dia didatangi oleh individu misteri yang mendakwa mengetahui akan kisah silamnya. Maka bermulalah pengembaraan baharu Ejen Ali demi membongkar kebenaran walaupun kesetiaannya terhadap MATA bakal teruji.

# data[].attributes.body
Vikram (pembelot) yang sudah mengenali identiti Niki sebagai penceroboh kilang senjatanya tiba Di kawasan pinggiran tempat tinggal Niki bersama ahli kumpulannya dan mengalahkan semua yang menghalang mereka dengan menggunakan I.R.I.S. NEO. Ali digesa oleh Bakar dan Alicia untuk melarikan diri. Geng Niki yang berpakaian serba perisai menyerbu majlis pelancaran projek kilang pintar baharu dan mengambil Dato' Othman sebagai tebusan, kemudian berhadapan dengan pasukan Ali yang memakai teknologi peranti I.R.I.S. NEO dan kumpulan Jeneral Rama. Peranti I.R.I.S. NEO yang dipakai Niki tercapai mod Override, membolehkan Niki mengawal semua pemakai lain. Ali terselamat kerana memakai I.R.I.S. lama dan cuba melawan tetapi dikalahkan oleh Niki, Ejen Ganz dan Ejen Dayang dalam kawalannya, sementara I.R.I.S-nya sendiri memasuki mod Override.

# data[].attributes.body
Cerita dimulai dengan dua wanita muda Aliya dan Niki menyelinap ke kawasan pelabuhan terlarang untuk mencuri jantung buatan tetapi dihalang oleh pemimpin ejen MATA iaitu Ejen Ganz, Dayang, Zain dan Djin. Aliya dan Niki cuba melarikan diri tetapi dikepung. Aliya menyuruh Niki melarikan diri dengan barang yang dicuri sementara dia terus melawan sehingga ditangkap oleh ejen-ejen MATA. Ejen-ejen tersebut membawa Aliya ke markas MATA dan dapati bahawa Aliya mempunyai bakat dalam mempertahankan kota Cyberaya lalu melatih Aliya sehingga menjadi ejen sah MATA.

# data[].attributes.body
Ali mula rasa menyesal atas perbuatannya membantu Niki dan menyedari bahawa Niki hanya menggunakanya kerana dia ada kelebihan iaitu IRIS. Ali kemudian sertai semula ejen -ejen MATA untuk mengalahkan Niki bagi menghentikan kegiatan jahat Niki yang menurut mereka boleh enggugat keamanan da kesejahteraan Cyberaya.

Atas nasihat Ejen Dayang, Bakar menunjukkan kepada Ali video yang mengandungi semua kenang-kenangan dan jasa Aliya (Ibu Ali) sepanjang khidmatnya sebagai ejen M.A.T.A, diakhiri dengan babak Bakar menyoal Aliya mengapa dia mahu menjadi ejen, dan jawabnya kerana mahu berjasa kepada masyarakat. Keesokan harinya, Ali, bapanya Dr. Ghazali dan rakan-rakan melawat kawasan pinggiran di mana Dr. Ghazali mengumumkan Projek Pembangunan Pinggiran untuk membela nasib golongan tidak bernasib baik.

# data[].attributes.headline
Infinity Retinal Intelligent System (I.R.I.S)

# data[].attributes.subject
Infinity Retinal Intelligent System (I.R.I.S)

# data[].attributes.body
I.R.I.S adalah salah satu teknologi utama yang dipaparkan di dalam Ejen Ali. I.R.I.S merupakan sebuah peranti berteknologi tinggi dalam bentuk kata mata pintar yang hanya boleh dikawal oleh Ali. Antara kelebihan I.R.I.S ialah dapat menganalisa gaya musuh berlawan, menganalisa persekitaran untuk memberikan kepada Ali dan kebolehan terhebatnya,Override Made yang membolehkan I.R.I.S menggodam dan mengawal semua rangkaian berdekatan.

# data[].attributes.body
Ejen Glove ialah sarung tangan yang membolehkan pengguna menyimpan dan melepaskan tenaga kinetik untuk serangan berkuasa, menghasilkan medan tenaga sebagai perisai serta dapat mengawal objek logam secara magnetik. Ejen Glove boleh dicas semula melalui pergerakan dan diselaraskan dengan I.R.I.S untuk kawalan yang lebih tepat.

# data[].attributes.body
Bertemakan sebuah lastik yang dipanggil Balistik. Ia merupakan lastik berteknologi tinggi yang direka bentuk untuk lebih daripada sekadar permainan biasa. Balistik boleh menembak projektil sejauh 100-meter yang mempunyai pelbagai fungsi. Peluru bebola yang sering digunakan berwarna hijau akan meletup apabila bersentuhan dan melumpuhkan musuh. Peluru berbola berwarna biru mempunyai pemasa untuk menghasilkan pusat graviti yang menarik musuh daripada bergerak bebas.

# data[].attributes.body
Exo-suit dalam Ejen Ali ialah perisai yang telah dilengkapi dengan sistem hidraulik yang meningkatkan kekuatan fizikal, membolehkan pemakai mengangkat objek berat. Ia juga mempunyai perisai tahan lasak untuk menahan serangan serta senjata yang terbina dalam movie iaitu bilah tenaga dan blaster.

# data[].attributes.body
Aero Boots merupakan kasut booster untuk meningkatan kelajuan lonjakan, membolehkan ejen melompat lebih tinggi dan bergerak dengan pantas. Ia sangat berguna dalam dalam misi perisikan serta pertempuran yang membolehkan ejen mengelak serangan.

# data[].attributes.headline
SITI KHADIJAH ADRIANA BINTI KHAIRUL NIZAM AM2408016263

# data[].attributes.subject
SITI KHADIJAH ADRIANA BINTI KHAIRUL NIZAM AM2408016263

# data[].attributes.body
Falsafah moral atau etika membincangkan prinsip mengenai apa yang betul dan salah dalam tingkah laku manusia, serta bagaimana seseorang harus bertindak dalam sesuatu situasi.

Utilitarianisme (John Stuart Mill, Jeremy Bentham) – Keputusan yang betul ialah yang membawa manfaat paling besar kepada ramai orang.

Deontologi (Immanuel Kant) – Tindakan dinilai berdasarkan kewajipan moral, bukan hanya akibatnya.

Etika Kebajikan (Aristotle) – Menekankan pembentukan karakter moral yang baik dalam diri individu.

Dalam Ejen Ali The Movie, pelbagai persoalan etika timbul, terutama dalam konteks kesetiaan, pengorbanan, kepercayaan, dan tujuan penggunaan kuasa

# data[].attributes.body
Epistemologi berasal daripada perkataan Yunani "episteme" (pengetahuan) dan "logos" (kajian), yang bermaksud kajian tentang pengetahuan. Dalam falsafah, epistemologi merujuk kepada kajian tentang sifat, sumber, had, dan kesahan pengetahuan.. Ia membincangkan bagaimana manusia memperoleh pengetahuan, sama ada melalui pengalaman, logik, atau autoriti, serta sejauh mana pengetahuan itu boleh dipercayai.

Empirisme (John Locke, David Hume)

Pengetahuan diperoleh melalui pengalaman deria (melalui pancaindera seperti penglihatan dan pendengaran).

Contoh: Kita tahu api itu panas kerana kita boleh menyentuh dan merasainya.

Rasionalisme (René Descartes, Plato)

Pengetahuan diperoleh melalui akal fikiran tanpa bergantung pada pengalaman deria.

Contoh: Matematik (2 + 2 = 4) adalah benar tanpa perlu kita alami secara fizikal.

Konstruktivisme (Immanuel Kant)

Pengetahuan adalah gabungan pengalaman deria dan pemikiran rasional.

Contoh: Kita memahami konsep masa bukan hanya melalui pengalaman tetapi juga melalui struktur pemikiran kita.

Dalam Ejen Ali The Movie, banyak persoalan epistemologi diketengahkan, terutamanya berkaitan dengan cara pengetahuan diperoleh, kebenaran yang disembunyikan, dan bagaimana teknologi mempengaruhi pemahaman manusia terhadap realiti.

# data[].attributes.headline
METAFIZIK ( SIFAT KEWUJUDAN DAN REALITI )

# data[].attributes.subject
METAFIZIK ( SIFAT KEWUJUDAN DAN REALITI )

# data[].attributes.body
Metafizik berasal daripada perkataan Yunani meta (melampaui) dan physika (fizik), yang bermaksud kajian tentang realiti yang melampaui alam fizikal. Ia adalah cabang falsafah yang mengkaji sifat kewujudan (ontologi), realiti, ruang, masa, sebab-akibat, dan identiti.

Cabang Utama Metafizik

1. Ontologi (Kewujudan)

Mengkaji apa yang benar-benar wujud.

Monisme: Hanya satu jenis realiti (contohnya, materialisme – hanya benda fizikal wujud).

Dualisme (Descartes): Minda dan badan adalah entiti berbeza.

2. Kosmologi (Alam Semesta)

Mengkaji asal-usul dan struktur kewujudan.

Adakah alam semesta kekal atau ada permulaan?

Adakah segala-galanya ditentukan (determinisme) atau manusia ada kebebasan?

3. Masa dan Ruang

Adakah masa benar-benar wujud atau sekadar ilusi?

Adakah ruang adalah sesuatu yang nyata atau hanya hubungan antara objek?

4. Identiti dan Perubahan

Bagaimana sesuatu boleh berubah tetapi masih dianggap sama?

Contoh: Jika semua bahagian kapal lama diganti, adakah ia masih kapal yang sama?

Kepentingan Metafizik

Membantu kita memahami dunia dan kewujudan secara mendalam.

Menjadi asas kepada sains dan agama dalam meneroka realiti.

Menggalakkan pemikiran kritis dan refleksi tentang kehidupan.

Dalam konteks Ejen Ali The Movie, metafizik dapat dilihat dalam beberapa aspek utama, seperti persoalan identiti, kewujudan diri, dan hubungan antara manusia dan teknologi.

# data[].attributes.body
Falsafah politik ialah cabang falsafah yang mengkaji konsep pemerintahan, kuasa, kebebasan, keadilan, hak, dan tanggungjawab rakyat serta pemerintah. Ia membincangkan bagaimana masyarakat sepatutnya diatur dan apakah bentuk pemerintahan yang paling adil dan berkesan.

Kontrak Sosial (Hobbes, Locke, Rousseau) – Kerajaan wujud kerana rakyat bersetuju menyerahkan sebahagian kebebasan untuk mendapatkan kestabilan dan keadilan.

Liberalisme – Menekankan kebebasan individu dan demokrasi (John Locke, John Stuart Mill).

Autoritarianisme – Pemerintah yang kuat untuk kestabilan negara (Hobbes, Machiavelli).

Dalam filem Ejen Ali The Movie, persoalan kuasa dan politik dapat dilihat melalui peranan organisasi MATA, ancaman daripada pihak luar seperti Numeros, dan konflik antara kawalan kerajaan dengan kebebasan individu.

# data[].attributes.headline
JUSTIFIKASI 1 : KESELAMATAN SIBER DAN ANCAMAN TEKNOLOGI

# data[].attributes.subject
JUSTIFIKASI 1 : KESELAMATAN SIBER DAN ANCAMAN TEKNOLOGI

# data[].attributes.body
Dalam filem Ejen Ali, teknologi canggih digunakan oleh agensi MATA untuk menjaga keselamatan negara, namun teknologi juga boleh digunakan untuk tujuan jahat oleh individu yang berniat buruk. Isu semasa ini berkaitan dengan keselamatan dunia maya, di mana ancaman siber semakin meningkat, seperti serangan hacker atau pencurian data. Isu ini semakin relevan dengan meningkatnya ketergantungan kita terhadap teknologi dalam kehidupan seharian.

# data[].attributes.headline
JUSTIFIKASI 2 : KEPENTINGAN KERJASAMA DAN KERJA BERPASUKAN

# data[].attributes.subject
JUSTIFIKASI 2 : KEPENTINGAN KERJASAMA DAN KERJA BERPASUKAN

# data[].attributes.body
Filem ini menunjukkan bahawa untuk menyelesaikan masalah besar, seperti misi melindungi negara, kerjasama antara individu dalam pasukan adalah sangat penting. Ini relevan dengan isu semasa, di mana dunia menghadapi cabaran global seperti perubahan iklim, pandemik, atau ancaman keselamatan yang memerlukan kerjasama antara negara-negara di seluruh dunia. Tanpa kerja berpasukan yang baik, masalah besar tidak dapat diselesaikan dengan efektif.

# data[].attributes.headline
JUSTIFIKASI 3 : PENYALAHGUNAAN TEKNOLOGI

# data[].attributes.subject
JUSTIFIKASI 3 : PENYALAHGUNAAN TEKNOLOGI

# data[].attributes.body
Dalam Ejen Ali, teknologi sering digunakan untuk tujuan yang baik, tetapi ada juga risiko penyalahgunaan teknologi. Contohnya, apabila teknologi jatuh ke tangan yang salah, ia boleh membawa kemudaratan. Isu semasa ini berkaitan dengan cabang teknologi, seperti penyalahgunaan data peribadi atau pengawasan yang berlebihan. Filem ini memberi peringatan bahawa teknologi perlu dikawal dengan bijak supaya tidak disalahgunakan, terutamanya dalam dunia yang serba digital sekarang ini.

# data[].attributes.headline
JUSTIFIKASI 4: KEPIMPINAN DAN TANGGUNGJAWAB

# data[].attributes.subject
JUSTIFIKASI 4: KEPIMPINAN DAN TANGGUNGJAWAB

# data[].attributes.body
Watak utama, Ali, melalui perjalanan yang mengajarnya untuk menjadi pemimpin yang bertanggungjawab. Dalam dunia hari ini, kepimpinan yang baik amat diperlukan untuk menangani pelbagai isu seperti ketegangan politik, krisis ekonomi, atau masalah sosial. Pemimpin yang beretika, bijaksana, dan bertanggungjawab mampu membuat keputusan yang tepat dalam situasi sukar dan memimpin pasukan ke arah penyelesaian masalah yang lebih baik.

# data[].attributes.headline
JUSTIFIKASI 5 : KRISIS IDENTITI DAN  GLOBALISASI

# data[].attributes.subject
JUSTIFIKASI 5 : KRISIS IDENTITI DAN  GLOBALISASI

# data[].attributes.body
Filem ini juga menggambarkan pencarian identiti oleh Ali dalam dunia yang penuh dengan cabaran. Isu semasa ini berkaitan dengan bagaimana individu, terutamanya golongan muda, berusaha mencari siapa diri mereka dalam dunia yang semakin global dan terhubung. Pengaruh luar seperti media sosial, budaya asing, dan perbezaan nilai sering mempengaruhi cara individu melihat diri mereka. Ini adalah isu penting dalam masyarakat global hari ini, di mana pencarian identiti sering berlaku dalam konteks yang lebih besar.

# data[].attributes.headline
NUR SYAZWANIE HIZNIE BINTI PATEHI AM2408016279

# data[].attributes.subject
NUR SYAZWANIE HIZNIE BINTI PATEHI AM2408016279

# data[].attributes.body
Kerjasama dan kerja berpasukan boleh diperkukuhkan melalui latihan berstruktur, komunikasi yang efisien, kepimpinan kolektif, dan membina kepercayaan. Dengan ini, setiap ejen akan lebih bersedia menghadapi ancaman dan menyelesaikan misi dengan lebih efisien.

# data[].attributes.body
Berdasarkan justifikasi yang telah diutarakan, kepentingan keseimbangan antara inovasi dan teknologi dan keselamatan hendaklah dititikberatkan. Masalah keselamatan siber dan ancaman teknologi ini boleh dikurangkan dengan memasang sistem keselamatan berlapis. Latihan kesedaran siber untuk setiap ejen juga boleh dijalankan untuk mengurangkan dari masalah ini berlaku. Selain itu, penyediaan protokol pemulihan data sekiranya ada serangan yang berlaku dan pengunaan AI yang beretika dan selamat boleh diaplikasikan untuk mengelakkan masalah ini berlaku

# data[].attributes.body
Secara keseluruhannya, Ejen Ali The Movie bukan sekadar sebuah filem aksi animasi, tetapi juga menyampaikan mesej penting tentang nilai murni yang relevan dalam dunia moden yang penuh dengan teknologi canggih. Penyelesaian bagi isu-isu utama dalam filem ini menekankan kepentingan keseimbangan antara inovasi, tanggungjawab, dan nilai kemanusiaan. Ejen Ali The Movie juga telah mengajar kita bahawa kejayaan tidak hanya bergantung pada kecanggihan teknologi, tetapi juga pada kekuatan kerjasama, keutuhan kepimpinan, dan tanggungjawab moral. Penyelesaian yang dicadangkan dalam filem ini bukan sahaja relevan dalam konteks fiksyen, malah menjadi panduan penting dalam dunia sebenar yang semakin bergantung kepada teknologi dan kerja berpasukan.

# data[].attributes.headline
SAIDATUL ELLEISYA BINTI MOHAMAD      AM2408016307      

# data[].attributes.subject
SAIDATUL ELLEISYA BINTI MOHAMAD      AM2408016307      

# data[].attributes.body
Penyalahgunaan teknologi dalam Ejen Ali The Movie boleh dielakkan dengan gabungan kawalan keselamatan yang kukuh, polisi ketat, latihan kesedaran, dan pemantauan berterusan. Teknologi yang hebat seperti IRIS seharusnya menjadi alat untuk kebaikan, bukannya ancaman, jika digunakan dengan penuh tanggungjawab.

# data[].attributes.body
Kepimpinan dan tanggungjawab dalam cerita Ejen Ali The Movie dapat diperkukuhkan dengan latihan yang berfokus, bimbingan daripada ejen senior, serta membina kesedaran moral dan etika dalam membuat keputusan. Perjalanan Ali menunjukkan bahawa seorang pemimpin bukan hanya tentang kuasa, tetapi tentang kemampuan untuk memikul tanggungjawab dan menjaga kesejahteraan semua orang di sekelilingnya.

# data[].attributes.headline
NORNAJWAAINA BINTI MOHD NAZRI                                                                      AM2408016312                                  

# data[].attributes.subject
NORNAJWAAINA BINTI MOHD NAZRI                                                                      AM2408016312                                  

# data[].attributes.body
Falsafah Teknologi adalah cabang falsafah yang mengkaji sifat, dampak, dan implikasi teknologi terhadap manusia dan masyarakat. Teknologi berfungsi sebagai alat yang memperkasakan manusia, tetapi alat teknologi tersebut memerlukan kebijaksanaan dan tanggungjawab moral untuk digunakan dengan betul. Jika tidak, teknologi boleh menjadi ancaman kepada pengguna itu sendiri atau masyarakat.

Determinisme teknologi adalah teori dalam falsafah teknologi yang menyatakan bahawa perkembangan teknologi secara langsung membentuk dan menentukan cara masyarakat berkembang. Contohnya, bagaimana manusia berfikir, berinteraksi dan membuat keputusan. Menurut teori ini, teknologi tidak sekadar alat yang digunakan oleh manusia tetapi mempunyai pengaruh yang kuat dalam membentuk budaya, struktur sosial dan tingkah laku manusia.

Empowerment (Teknologi sebagai kuasa) berfungsi sebagai alat yang memperkasakan manusia. Filem ini juga memperlihatkan bagaimana teknologi boleh memperkasakan seseorang. Contohnya Ali pada awalnya bergantung pada IRIS, dia belajar untuk menggunakan kepandaiannya sendiri dalam menyelesaikan masalah. Penggunaan teknologi yang tidak dikawal dengan baik boleh membawa kepada keruntuhan sosial.

# data[].attributes.body
Ali - watak utama

Ali merupakan seorang kanak - kanak yang berumur 12 tahun direkrut secara tidak sengaja menjadi ejen rahsia bagi agensi MATA

Aliya - watak sampingan

Pada awalnya merupakan sahabat baik Niki tetapi telah diserap masuk ke dalam agensi MATA dan menjaga keamanan bandar

Niki - watak antagonis

Niki beranggapan bahawa Aliya masuk egensi MATA dan membelot persahabatan mereka lalu menggunakan Ali iaitu anak kepada Aliya setelah kematian Aliya demi kebaikan dirinya sendiri.